CELEX: C2005/193/49
Language: da
Date: 2005-08-06 00:00:00
Title: Sag T-192/05: Sag anlagt den 4. maj 2005 af Franky Callewaert m.fl. mod Kommissionen for De Europæiske Fællesskaber

6.8.2005   
            
            
               DA
            
            
               Den Europæiske Unions Tidende
            
            
               C 193/29
            
         Sag anlagt den 4. maj 2005 af Franky Callewaert m.fl. mod Kommissionen for De Europæiske Fællesskaber
   (Sag T-192/05)
   (2005/C 193/49)
   Processprog: fransk
   Ved De Europæiske Fællesskabers Ret i Første Instans er der den 4. maj 2005 anlagt sag mod Kommissionen for De Europæiske Fællesskaber af Franky Callewaert, Roeselare (Belgien), m.fl., ved avocats Georges Vandersanden og Laure Levi.
   Sagsøgerne har nedlagt følgende påstande:
   
               —
            
            
               Annullation af den indplacering i lønklasse, der blev tildelt sagsøgerne i afgørelserne om deres ansættelse, for så vidt som indplaceringen er baseret på artikel 12, stk. 3, i bilag XIII til den nye vedtægt.
            
         
               —
            
            
               Sagsøgernes karriere genoprettes (herunder anerkendelsen af deres erfaring i den således berigtigede lønklasse, deres ret til forfremmelse og deres pensionsrettigheder), med udgangspunkt i den lønklasse, de burde have været indplaceret i på grundlag af meddelelsen om udvælgelsesprøven, i henhold til hvilken de blev opført på ansættelsesreservelisten, enten i den lønklasse, der er anført i meddelelsen om udvælgelsesprøven, eller i den tilsvarende lønklasse ifølge den nye vedtægts indplacering (og det korrekte løntrin i henhold til de regler, der var gældende før den 1. maj 2004), fra afgørelsen om deres ansættelse.
            
         
               —
            
            
               Sagsøgerne tilkendes morarenter i henhold til den af Den Europæiske Centralbank fastsatte rentesats for primære refinansieringsoperationer i den pågældende periode, forhøjet med to procentpoint, af alle de beløb, der er lig med differencen mellem den aflønning, der svarer til sagsøgernes indplacering i afgørelsen om ansættelse, og den indplacering, de var berettigede til, indtil tidspunktet, hvor afgørelsen om deres korrekte indplacering foreligger.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   De påberåbte søgsmålsgrunde og væsentligste argumenter er identiske med dem, der er påberåbt i sag T-58/05, og ligner dem, der er påberåbt i sagerne T-130/05, T-160/05, T-162/05, T-164/05, T-170/05 og T-183/05.